2.

Задълженията за обществена услуга са следните: Капацитет и продължителност на услугата: По всеки маршрут общият капацитет на редовния въздушен пътнически и товарен транспорт, предоставен сумарно от всички превозвачи по въпросния маршрут, трябва да бъде поне равен на капацитета, определен в приложение I. Когато средните продажби на билети по определен маршрут надхвърлят 75 % за един сезон на Международната асоциация за въздушен транспорт (IATA), минималният капацитет, който трябва да бъде предложен при съответния следващ сезон трябва бъде увеличен с разликата необходима, за да се запази тази стойност. Билетите, продадени по време на промоции за пребиваващи лица и студенти, не се взимат предвид при изчисляването на този лимит. Планираната услуга трябва да бъде гарантирана поне за всяка календарна година и, освен при следните обстоятелства, може да бъде прекъсвана единствено с шестмесечно предизвестие. Намаляванията на транспортния капацитет се извършват само с предварително разрешение от страна на Националния институт за гражданска авиация на Португалия и не може да се прилагат преди изтичането на шестмесечен срок, ако в резултат общият предлаган капацитет ще спадне под прага, определен в параграф 1 от настоящата точка; Националният институт за гражданска авиация на Португалия трябва да отговори на оператора в рамките на 30 дни след получаване на предизвестието. Освен при форсмажорни обстоятелства броят на отменените полети по вина на превозвача не трябва да надхвърля 2 % от броя на полетите, предвидени за съответния сезон, като „отмяна“ означава, че предварително планиран полет, за който е продаден поне един билет, не е проведен. В случай на временно прекъсване на въздушна линия поради непредвидени обстоятелства, форсмажорни или други, предвиденият капацитет трябва да бъде увеличен с поне 60 % от момента, в който въздушната линия се възстанови, докато не бъдат превозени всички натрупани товари и необслужени лица. Ако са отменени полети по маршрут Лисабон — Хорта — Лисабон и Лисабон — Пико — Лисабон поради неблагоприятни атмосферни условия, превозвачите могат ако желаят да се приземят на най-близкия остров при условие, че за своя сметка осигурят транспорт между острова на приземяването и острова, за който полетът е бил предназначен първоначално. Точност: Освен при форсмажорни обстоятелства, закъснения от повече от 15 минути по вина на превозвача не трябва да се случват при повече от 15 % от полетите. Вид на използваните въздухоплавателни средства и условия на опериране: Линиите трябва да се обслужват чрез надлежно сертифицирано въздухоплавателно средство с реактивни двигатели с поне 90 места; за линии към и от летищата на Хорта и Пико превозвачите трябва да съблюдават условията, публикувани в „Информация за въздухоплаването на Португалия“ (AIP). Линии по маршрут Фуншал — Понта Делгада — Фуншал могат да бъдат обслужвани също от надлежно сертифицирано въздухоплавателно средство с турбовитлови двигатели с капацитет от поне 50 места. Минимална честота: — по маршрут Лисабон — Понта Делгада — Лисабон поне един двупосочен полет на ден между 8:00 и 21:00 часа през цялата година; един полет седмично може де бъде комбиниран с този по маршрут Лисабон — Санта Мария — Лисабон, — по маршрут Лисабон — Терсейра — Лисабон поне четири двупосочни полети седмично, в различни дни, между 8:00 и 21:00 часа през цялата година; един полет седмично може де бъде комбиниран с този по маршрут Лисабон — Пико — Лисабон, — по маршрут Лисабон — Хорта — Лисабон поне три двупосочни полети седмично, между 8:00 и 21:00 часа през цялата година, в дни, които не са един след друг, — по маршрут Фуншал — Понта Делгада — Фуншал поне един двупосочен полет седмично през цялата година, — по маршрут Порто — Понта Делгада — Порто поне два двупосочни полети седмично, през цялата година, които може да се комбинират с полет до Лисабон, от октомври до юни включително, — по маршрут Лисабон — Санта Мария — Лисабон поне един двупосочен полет седмично, който може да се комбинира с този по маршрут Лисабон — Понта Делгада — Лисабон, — по маршрут Лисабон — Пико — Лисабон поне един двупосочен полет седмично, от петък до неделя през цялата година, който може да се комбинира с този по маршрут Лисабон — Терсейра — Лисабон, — по маршрут Порто — Терсейра — Порто поне един полет седмично от 1 юни до 30 септември. Когато разписанията на полетите, представени от превозвача(ите), предвиждат повече от един полет на ден, полетите трябва да започват и свършват между 6:30 часа местно време в пункта на излитане и 00:30 часа местно време в пункта на кацане; трябва да има поне един полет на ден между 8:00 и 21:00 часа и поне три дена в седмицата един от полетите трябва да се проведе преди 14:00 часа. Превозвачите имат възможност да извършват други полети извън определените по-горе при условие, че минималната честота и капацитет съответстват на посочените в известието на Комисията. Тази възможност подлежи на оперативните ограничения, определени от закона за националните летища. По маршрутите Фуншал — Понта Делгада — Фуншал, Лисабон — Санта Мария — Лисабон, Лисабон — Пико — Лисабон и Порто — Терсейра — Порто ако разписанията, представени от превозвача(ите), предвиждат повече от един полет седмично, тези полети трябва да се извършват в различни дни. По маршрутите Лисабон — Терсейра — Лисабон, Лисабон — Хорта — Лисабон и Порто — Понта Делгада — Порто полетите трябва да са разпределени равномерно през седмицата. Ако общият брой на полетите, предлагани всяка седмица по който и да е маршрут от всички оператори взети заедно, е по-голям от 6 (шест), трябва да има поне един полет на ден. Тарифи: 1. Тарифната структура трябва да включва: а) тарифа за икономична класа без ограничения, широк диапазон от тарифи със степени и условия, пригодени към различните сектори на търсене (туризъм, бизнес, общи товарни полети и специални продукти и др.); б) тарифа РЕХ за отиване и връщане от 233 EUR за полети между Азорските острови и континентална Португалия, както и тарифа РЕХ за отиване и връщане от 172 EUR за полети между Азорските острови и Фуншал; в) промоционална тарифа (с ограничения) за пребиваващи лица и студенти, която се прилага за поне 10 % от местата по даден маршрут през всеки сезон на IATA и за брой места и цени за всеки полет, който се определя от превозвача, независимо от броя на свободните места, за които се прилагат други класи или тарифи. Тази промоционална тарифа ще бъде поне 30 % по-евтина от тарифата за пребиваващи лица и студенти, но не по-ниска от 120 EUR; г) за лицата, които са пребивавали поне шест месеца или по-дълго в автономния регион на Азорските острови, на острови с директна линия с континентална Португалия или до Фуншал или за пребиваващите лица в автономния регион Мадейра, ще се предвиди 33 % намаление от цената на публичната тарифа за икономична класа без ограничения; д) за студенти, които са на възраст до 26 години или които са с местожителство или място на обучение в автономния регион на Азорските острови и посещават учебно заведение или живеят в друго населено място в Португалия, ще се предвиди 40 % намаление от цената на публичната тарифа за икономична класа без ограничения; е) в дни, когато няма директни полети по маршрута Фуншал — Понта Делгада — Фуншал студентите на възраст до 26 години могат да летят до и от автономния регион на Азорските острови с полети, преминаващи през Лисабон, при условие че използват един и същ въздушен превозвач за всеки етап от пътуването. Разписанието на избрания полет не трябва да позволява престой в Лисабон; ж) максималните тарифи за превоз на товари са определени в приложение II. Всеки въздушен превозвач трябва да има еднаква тарифна структура за всички маршрути, определени в точка 1, без значение дали пунктът на излитане или кацане е Лисабон или Порто, и да прилага тази структура без дискриминация; въпреки това, от време на време могат да се предлагат промоции за полети от точка до точка. Тарифите трябва да са изложени публично както на местата за продажба, така и на гишетата за регистрация преди полети. 2. Пребиваващите лица и студентите ще плащат следните нетни суми, след като се приспаднат намаленията, определени в точка 1, букви г) и д) по-горе: а) 194 EUR за пребиваващи лица в автономния регион на Азорските острови за полети с отиване и връщане до континентална Португалия; б) 170 EUR за пребиваващи лица в автономния регион на Азорските острови и на автономния регион Мадейра за полети с отиване и връщане между Азорските острови и Фуншал; в) 151 EUR за студенти за полети с отиване и връщане между Азорските острови и континентална Португалия; г) 107 EUR за студенти за полети с отиване и връщане между Азорските острови и Фуншал. Всички тарифи, определени в точка 1, букви б) и ж) и в точка 2, букви а) и г), ще се преразглеждат ежегодно на 1 ноември, от 2008 г. нататък, въз основа на инфлацията за предишната година, публикувана в „Grandes Opções do Plano“ и съобщена до 30 септември от Националния институт за гражданска авиация на Португалия на превозвачите, обслужващи въпросните маршрути. Превозвачите могат да наложат такса, за да компенсират допълнителния разход (AC) от увеличаването на цената на горивото, която се преразглежда на всяко тримесечие, като приложат следната формула, като резултатът се закръгля до най-близкото цяло число: AC = k × (b – 50.00) Където: AC = допълнителния разход за гориво OW (в EUR) k = 0,685 × средния валутен курс USD/EUR за предходното тримесечие b = средната цена за барел в USD за предходното тримесечие. Превозвачите могат също да прилагат такса до 16 EUR и до 4 EUR за услугите съответно за резервация и издаване на билета, чрез своите бюра за директна продажба и център за обаждания. Резервацията и издаването на билета, цитирани в точка 1, буква в), подлежат на такса до 4 EUR, когато резервацията е направена чрез центъра за обаждания или на гишетата за продажби на билети на летищата. 3. Държавата ще субсидира полетите на пребиваващи лица и студенти в рамките на изисквания, които ще бъдат установени със закон, при условие че се прилагат критериите и тарифите, посочени в точки 1 и 2. За 2008 г. субсидията ще бъде както следва: — 105 EUR за полет с отиване и връщане по следните маршрути: — Лисабон — Санта Мария — Лисабон, — Лисабон — Пико — Лисабон, — Порто — Терсейра — Порто, — 86 EUR за полет с отиване и връщане по следните маршрути: — Лисабон — Понта Делгада — Лисабон, — Лисабон — Терсейра — Лисабон, — Лисабон — Хорта — Лисабон, — Фуншал — Понта Делгада — Фуншал, — Порто — Понта Делгада — Порто. Тарифите за превоз на пътници и товари от или до летище в автономния регион на Азорските острови без директна редовна връзка с континентална Португалия или Фуншал ще бъдат същите като посочените по-горе; по маршрутите за превоз на пътници между континентална Португалия и автономния регион на Азорските острови и между автономните региони транспортът ще бъде ограничен на два билета, тоест по един във всяка посока и по маршрутите за превоз на пътници в рамките на автономния регион на Азорските острови транспортът ще бъде ограничен до: — два билета (за граждани, които не са пребиваващи лица), — три билета (за пребиваващи лица и студенти), — за Corvo ще бъде позволен и един допълнителен билет за дните, в които няма полети. В дните, в които няма директна линия между даден остров и континентална Португалия и Фуншал, пребиваващите лица и студентите могат да бъдат транспортирани през друга точка. Освен гореспоменатата субсидия държавата ще плати също разходите по транспортирането на пътниците за пътуванията до и от острови, за които няма директна линия с континентална Португалия или Фуншал. Тарифите, одобрени от регионалното правителство на Азорските острови за линии в рамките на автономния регион, се взимат предвид когато се изчисляват разходите за транспортиране. Може да се въведе наказателна такса при неявяване на пътник, която не надхвърля 20 % от референтната тарифа за съответната икономична класа. Тези задължения за обществена услуга ще се прилагат без да се засяга сключването на интерлайн споразумения с други превозвачи за тарифи за превоз от или до точки, различни от Лисабон, Порто и Фуншал. Превозвачите могат да комбинират въздушни линии и да ползват същите номера на полети, ако получат разрешение за това от Националния институт за гражданска авиация на Португалия. Продажба на полетите: Продажбите на полетите трябва да се осъществяват поне посредством компютъризирана система за резервации. Условия на трансферите: Когато въпросните маршрути се обслужват от различни превозвачи, последните трябва да сключат споразумения помежду си, за да позволят на пребиваващите лица и студентите, пътуващи от или до летище в автономния регион на Азорските острови, да ползват различни превозвачи за различните етапи на своето пътуване. Превоз на товари и пощенски пратки: За маршрутите, описани в точка 1, авиокомпаниите са задължени да приемат товари до и от всеки остров, който е част от Азорските острови, в зависимост от предлагания капацитет и в съответствие с тарифите, определени в приложение II. Тарифите, определени в приложение II, могат да бъдат увеличени с допълнителна такса за безопасност, не по-висока от 0,10 EUR/kg и такса за гориво за kg в размер на 2 % от допълнителния разход за гориво (AC), определен във формулата, дадена в точка 2 от раздела относно тарифите. Превозът на товари, включително писма, трябва да позволява транспортирането на поне два тона товари с всеки полет; капацитетът, предоставен от превозвача, трябва да се разпредели равномерно през седмицата, със следните минимални изисквания: — 30 тона на ден по маршрут Лисабон — Понта Делгада — Лисабон, — 25 тона в дните, в които се провеждат изискваните минимални полети по маршрут Лисабон — Терсейра — Лисабон. Количеството товари и писма, които трябва да се транспортират всяка седмица с обратния полет по маршрут Лисабон — Пико — Лисабон, е 2 тона. Капацитетът за превоз на товари и писма за всеки полет ще се определи чрез следната формула: C = W – (0.75 × S × 97) Където: C = е капацитетът за товари и писма в kg, предложен за даден полет P = е общото тегло в kg на пътниците, багажа, товарите и писмата, които могат да бъдат транспортирани от въздухоплавателното средство в даден сектор (позволен товар), получен чрез изваждане на оперативната маса (въздухоплавателно средство, екипаж, гориво, кетъринг и други) от максималната сертифицирана излетна маса S = е броят на местата във въздухоплавателното средство 0,75 = е коефициент, приет за фактор на натоварване от 75 % 97 = е стандартното тегло за възрастен пътник с багаж (84 kg + 13 kg) както е уточнено в JAR-OPS 1.620.